Braktisja e shkollës

Braktisja e shkollës nënkupton largimin nga shkolla (shkolla fillore, shkolla e mesme, kolegji, universitet ose një institucion tjetër arsimor) për arsye praktike, nevoja ose zhgënjimi me sistemin nga i cili largohet nxënësi në fjalë.   

Nga vlerësimet e gjendjes, bërë nga MAS, dhe studimet nga UNICEF theksohet se vijon braktisja e shkollës dhe është e pranishme  dukuria e fëmijëve jashtë sistemit arsimor  Në nje situatë të tillë roli i shkollës dhe i komunitetit është thelbësor për evidentimin e fëmijëve në moshë shkollore, por edhe për parandalimin e braktisjes së shkollës.  Shumë nga praktikat e programeve shkollore kanë treguar se shkollat mund të luajnë rol aktiv në parandalimin e dukurisë së braktisjes së shkollës, duke krijuar programe të ndryshme bazuar në nevojat e fëmijëve. Një mjedis shkollor miqësor, i sigurt dhe i ngrohtë ndaj nxënësve i ndihmon fëmijët në rrezik braktisjeje të shkollës të ndihen të mbrojtur dhe të motivuar për të ndjekur rregullisht mësimet. 
 Llojet e braktisjes 
Ekzistojnë dy lloje braktisjesh : 

Braktisje fizike - ku nxënësi nuk frekuenton shkollën fizikisht, shkëputet fizikisht prej saj 
Braktisje e fshehtë - nxënësi frekuenton shkollën fizikisht dhe rregullisht por nuk është aktiv, nuk ka interes, qëndron i shkëputur mendërisht nga shkolla.

 Parandalimi 
Cilat mund të jenë arsyet që një fëmijë të mos regjistrohet në shkollë ose një nxënës të braktisë shkollën pa e përfunduar arsimin e detyruar ose atë parauniversitar? Largësia e shkollës nga shtëpia, sidomos në arsimin e mesëm të ulët, presioni për të kontribuar në të ardhurat e familjes, martesa e hershme për të pasur një familje ,presioni nga rrethi shoqëror i atyre që tashmë e kanë braktisur shkollën, detyrimi nga familja për të ndihmuar në punët e shtëpisë, për t’u përkujdesur për motrat e vëllezërit apo për të moshuarit në familje etj. Në disa raste ekstreme, braktisja mund të jetë dhe tregues i fëmijëve që janë abuzuar, trafikuar apo shfrytëzuar. Ka dhe arsye të tjera që shpjegojnë pse disa fëmijë nuk regjistrohen kurrë në shkollë, të tilla si: aftësia e kufizuar, etnia, migrimi dhe varfëria.

Administrimi i mungesave

• Monitorimi i mungesave në shkollë është detyrim ligjor. Kur fëmijët frekuentojnë shkollën, ata janë nën përgjegjësinë e drejtuesve dhe mësuesve të shkollës. 

• Mësuesit duhet të shënojnë në regjistër të gjitha mungesat për çdo orë mësimi. 

• Mësuesit kujdestarë duhet të mbledhin mungesat në regjistër çdo javë. 

• Shkolla duhet të njoftojë prindërit që ditën e parë që fëmija mungon. 

• Shkolla duhet të organizojë takim me prindërit, kur fëmijët mungojnë pa një arsye të vlefshme për më shumë se 5 ditë, me qëllim që të diskutojnë e të ndërmarrin zgjidhje që fëmija të kthehet në shkollë. 

Hapat për parandalimin e braktisjes së shkollës janë:

Hapi 1:-Mësuesit kujdestarë identifikojnë nxënësit në rrezik mospërfundimi të arsimit 
Hapi 2:-Takimi i parë SPH për të diskutuar rastet e fëmijëve në rrezik dhe për të caktuar kujdestarët      përkaës
Hapi 3:-Identifikimi i nevojave të nxënësve individualë dhe i ndërhyrjeve reaguese për t'i trajtuar këto nevoja 
Hapi 4:-Zbatimi i ndërhyrjeve për të rritur frekuentimin e nxënësve dhe mundësitë e tyre për të përfunduar studimet 
Hapi 5:-SPH/takimet për kujdesin ndaj rasteve për të monitoruar ndërhyrjet dhe për t'i analizuar/ ndryshuar ato sipas nevojës 
Hapi 6:-Vlerësimi i ndërhyrjeve dhe mësimet e nxjerra për raste të ardhshme 

Qasja ndaj fëmijëve në rrezik të braktisjes së shkollës: 
 Flisni me fëmijët. 
 Flisni me prindërit që të rrisni     ndërgjegjësimin e tyre për rëndësinë e frekuentimit të rregullt. 
 Tregojini fëmijes se ai është i     rëndësishëm për shkollën, duke e përshëndetur me emër çdo ditë. 
 Tregoni vëmendje ndaj fëmijës në     klasë: bëjini pyetje. 
 Lavdërojeni fëmijën për sjellje të     mirë, punë të mirë, punë në grup etj. 
 Shpërblejeni fëmijën kur ai     frekuenton rregullisht shkollën.
 Organizoni takime të përjavshme me     fëmijën dhe me mësuesin e caktuar, për të parë mungesat javore dhe     diskutoni çdo problem që fëmija mund të ketë me shkollën. 
 Organizoni takime të anëtarëve të     Këshillit të prindërve dhe të atij të mësuesve me prindërit e fëmijës,s     hkolla u komunikon qartë prindërve dhe fëmijëve rregullat për mungesat.

 Shih edhe 

 Arsimi 
 Shkolla 
 Mësimi 
 Mësimdhënia 

 Literatura 
 Binfet, J., Passmore, H., Cebry, A., Struik, K., & McKay, C. (2018). Reducing university students’ stress through a drop-in canine-therapy program. Journal of Mental Health, 27(3), 197-204.
 Binfet, J., & Passmore, H. (2016). Hounds and homesickness: The effects of an animal-assisted therapeutic intervention for first-year university students. Anthrozoös, 29(3), 441-454.

 Referime 

Kategoria:Sjellje njerëzore